### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 3. december 2025 har vedtaget Magistratens foranstående indstilling af 11. november 2025.

###

Forslag til fælles ramme for dagtilbuddenes arbejde med den pædagogiske læreplan.

### Resume

Ændring af dagtilbudsloven pr. 1. januar 2025 betyder, at kravet om en skriftlig læreplan og evaluering af denne bortfalder. Dagtilbuddene er fortsat forpligtede til at arbejde med den pædagogiske læreplan og etablere en stærk evalueringskultur. Med lovændringen får byrådet ansvaret for at beslutte fælles rammer for arbejdet med den pædagogiske læreplan i kommunerne.

Med indstillingen foreslås det, at byrådet i [adresse] følger hensigterne i lovgivningen og ikke indfører krav om en skriftlig pædagogisk læreplan og evaluering.

Det foreslås, at byrådet beslutter, at den fælles opfølgning og understøttelse af dagtilbuddenes arbejde med den pædagogiske læreplan og evalueringskultur forankres i de allerede besluttede rammer for kvalitet og tilsyn samt uvildigt tilsyn.

Lovkrav om offentliggørelse af kommunens rammer for tilsyn bortfalder. Det foreslås, at [adresse] fortsat offentliggør rammer for arbejdet med kvalitet og tilsyn.

### Beslutningspunkter

Det indstilles at:

At 1) Byrådet godkender, at dagtilbuddene i [adresse] ikke udarbejder en skriftlig læreplan og skriftlig evaluering af denne.

At 2) Byrådet godkender, at den fælles ramme for dagtilbuddenes arbejde med den pædagogiske læreplan og evalueringskultur forankres i de byrådsbesluttede rammer for kvalitet og tilsyn og uvildigt tilsyn i dagtilbud.

At 3) Byrådet godkender, at [adresse] fortsat offentliggør rammerne for tilsyn på kommunens hjemmeside.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-11-2025

Jon Christoffersen: 4

Fremsendes til [adresse] med bemærkning, at Magistraten i mødet den 11. november 2025 anbefaler, at byrådet tiltræder Magistratsafdelingen for Børn og Unges indstilling af 27. oktober 2025.